Author: VORONOVO

Калі ты ад Радзімы на сотні кіламетраў –
з’яднае сум душу…
І ў цішыні пішу
два словы на паперы:
я адчуваю сэрцам, веру,
што пах Радзімы ў павевах ветру.
Калі сябе губляю сярод пустых праспектаў,
і тэлэфон маўчыць –
мне болей не пражыць
без цішыні вясковай,
якая вежамі касцёла
надзею дорыць у заўтрашні дзень светлы.
Калі дарогай крочыш і лічыш кіламетры
да бацькавых лясоў
і матчыных лугоў –
зноў сэрца расцвітае
І мовай продкаў паўтарае
імя сваёй малой Радзімы светлай – Нача!
Антон Янкоўскі

Прыемных Вам прагулак
і дзіўных адкрыццяў!
Экскурсія праводзіцца па папярэдніх заяўках!
Кошт правядзення экскурсіі супрацоўнікамі філіяла
“Нацкі культурна-краязнаўчы цэнтр”
для адной групы – 50 руб.00 кап.
Кошт 1 білета для індывідуальнага наведвання:
для дарослых - 1 руб. 50 кап.;
для дзяцей - 1 руб. 00 кап.

Даведкі па тэлефонах:
(8-01594) 2-14-64
(8-01594) 40-7-06

Сектар культуры
Воранаўскага райвыканкама
ДУК “Воранаўскі раённы цэнтр культуры і народнай творчасці”

Турыстычны маршрут
“Зямля, што нас узгадавала”

Паслугу аказвае філіял
“Нацкі культурна-краязнаўчы цэнтр”

Воранава

4. “Памяць, якая стала святой!”
Прыпынак каля памятнага камня ў гонар паўстанцаў
1863-1864 гадоў
Яшчэ не бачна вёскі, а раптам аднекуль вырастаюць вежы велічнага чырвонага касцёла Успення Прасвятой Дзевы Марыі — візітоўкі і абярэга Начы. Прыгажосць! Аж дыханне захоплівае! Чым бліжэй да храма, тым больш эмоцый.
Першыя пісьмовыя звесткі пра вёску адносяць да 1517 года, але, згодна з археалагічнымі даследваннямі вядомага беларускага археолага, выхадца з Начы Вандаліна Шукевіча, першыя людзі пасяліліся тут 4-4,5 тысячы гадоў таму. Парафія і касцёл узніклі ў 1529-м. Будаўніцтва першага касцёла фундавала Марыя, удава па Янушу Касцевічу, з ваяводства Падляскага. З цягам часу храм некалькі разоў перабудоўваўся, і толькі ў 1910 годзе атрымаў сучасны выгляд.
Рэлігійныя традыцыі ў Начы вельмі даўнія і трывалыя. Людзі жывуць з Богам, працуюць з Богам, з Богам выхоўваюць дзетак. Звон старажытнай званіцы, пабудаванай у 1832 годзе, разносіцца па наваколлі, бы музыка душы.
Як і любая іншая вёска, Нача жыве нетаропкім жыццём: працуе, вучыцца, выхоўвае дзяцей, святкуе святы, радуецца добрым падзеям і смуткуе, калі бяда.
Запрашаем Вас у падарожжа
па гістарычнай вёсцы Нача!

1.“Куточак сэрцу дарагі!”
Выступленне вакальнай групы “Пралеска”

2. “Адчыніце сэрца
сваё для Бога!” Наведванне аб’екта гісторыка-культурнай спадчыны “Касцёл Успення Прасвятой Дзевы Марыі”, 1902-1909 гадоў, в. Нача, з фрагментамі тэатралізацыі

3.“О, Нарбут, – зямляк наш!”
Наведванне магілы Тэадора Нарбута

5. Наведванне філіяла
“Нацкі культурна-краязнаўчы цэнтр”
Абрад “Дажынкі”

6. “Тут род Шукевічаў спачывае!”
Наведванне гісторыка -культурнай каштоўнасці “Радавая пахавальня Шукевічаў”, в. Нача

7. Выстава-продаж сувеніраў аддзела рамёстваў і традыцыйнай культуры
ДУК “Воранаўскі раённы цэнтр культуры і народнай творчасці”